laion/Wikipedia-Exotic huggingface dataset:
ნიჩაბფეხიანები

ნიჩაბფეხიანები (ლათ. Copepoda) — უხერხემლო ცხოველების რიგი კიბოსნაირთა კლასისა. მათი სხეულის სიგრძე 0,1-13 მმ აღწევს. წყლის სიზრქეში მცხოვრებ ნიჩაბფეხიანებისთვის დამახასიათებელია ძალზე განვითარებული კიდურები, რომელთაც გრძელი ჯაგრები აქვთ. ფსკერზე მცხოვრები ნიჩაბფეხიანების სხეული გაბრტყელებულია, კიდურები — მოკლეა. პარაზიტული ნიჩაბფეხიანების სხეული, მათი ცხოვრების ნირის შესაბამისად, ძალზე შეცვლილია. შეფერილობა სხვადასხვაგვარია. გავრცელებული არიან ყველგან, ბინადრობენ ზღვასა და მტკნარ წყლებში. ზღვაში ისინი პლანქტონის 90%-ს შეადგენენ. ნიჩაბფეხიანების სახეობები მრავალი სარეწაო თევზის (ქაშაყი, სარდინი, ქამსა და სხვა) და თითქმის ყველა თევზის ლიფსიტის, აგრეთვე უკბილო ვეშაპების საკვებია, ზოგი ჭიის (თასმისებური და მრგვალი ჭიები) შუალედური მასპინძელია. ზღვის ზოგიერთი ნიჩაბფეხიანები ჭიების, ასციდიების, თევზების და ვეშაპების პარაზიტებია, მტკნარი წყლის ნიჩაბფეხიანები კი — თევზებისა, იმდენად, რომ ზოგჯერ მათ მასობრივ დაღუპვასაც იწვევენ. ქართული საბჭოთა ენციკლოპედია, ტ. 7, თბ., 1984. — გვ. 454.
ნიჩაბფეხიანები (მრავალმნიშვნელოვანი)

ნიჩაბფეხიანები შეიძლება აღნიშნავდეს: ნიჩაბფეხიანები - უხერხემლო ცხოველების რიგი ნიჩაბფეხიანები - ფრინველების რიგი
ლეონიდ კოგანი

ლეონიდ კოგანი (რუს. Леони́д Бори́сович Ко́ган; დ. 1 ნოემბერი, 1924, ეკატერინოსლავი, უკრაინის სსრ — გ. 17 დეკემბერი, 1982, მიტიშჩი, მოსკოვის რაიონი, რსფსრ, სსრკ) — ებრაული წარმოშობის საბჭოთა მევიოლინე. ითვლება XX საუკუნის ერთ-ერთ უდიდეს მევიოლინედ. სსრკ სახალხო არტისტი (1966). დაუკრავს პაგანინის ვიოლინოზე. კოგანი დაიბადა დნეპროპეტროვსკში (უკრაინა) ფოტოგრაფის და მოყვარული მევიოლინეს ოჯახში. შეგიძლიათ იხილოთ მედიაფაილები თემაზე „ლეონიდ კოგანი“ ვიკისაწყობში. ლეონიდ კოგანი კინოფილმების ინტერნეტ-მონაცემთა ბაზაში კოგანი ასრულებს პაგანინის პირველ სავიოლინო კონცერტს (რე მაჟორი) კოგანი უკრავს პაგანინის კანტაბილეს კოგანი უკრავს პაგანინის „ლა კამპანელას“ კოგანი უკრავს პაგანინის ვიოლინოზე (ნაწყვეტი საბჭოთა ფილმიდან) კოგანი უკრავს პაგანინის ვიოლინოზე (ნაწყვეტი საბჭოთა ფილმიდან) კოგანი უკრავს ბახის პარტიტა no.2 კოგანი უკრავს ბეთჰოვენის სავიოლინო კონცერტს, ოპ.61 კოგანი უკრავს ბრამსის მე-17 უნგრულ ცეკვას ლეონიდ კოგანი, პავლე კოგანი (ლეონიდის შვილი), დავიდ ოისტრახი და იგორ ოისტრახი (შვილი) ასრულებენ ანტონიო ვივალდის კონცერტს ოთხი ვიოლინოსათვის
ვარხვისნაირნი

ვარხვისნაირნი, ნიჩაბფეხიანები (ლათ. Pelecaniformes) — ფრინველების რიგი. აერთიანებს წყალმცურავ ფრინველებს. მათი მოკლე ფეხების თითები საცურავი აპკითაა შეერთებული. ზოგს გრძელიდა მახვილი ფრთები აქვს, მათ ლივლივით ფრენაც შეუძლიათ. მოკლე და ბლაგვფრთებიანი სახეობები ფრთების მხოლოდ აქტიური ქნევით ფრინავენ. კარგად აქვთ განვითარებული კუდუსუნის ჯირკვალი, შესანიშნავად ცურავენ. უმრავლესობა კარგად ყვინთავს, ხმელეთზე კი ცუდად დადიან. ნიჩაბფეხიანები ფართოდაა გავრცელებული მთელ დედამიწაზე, გარდა პოლარული რაიონისა. მონოგამური ფრინველებია. ბუდობენ დიდ კოლონიებად წყლის სანაპირო ხეებზე, კლდეებზე ან მიწაზე. იკვებებიან უპირატესად თევზით. ტრადიციულად რიგში 5 ოჯახია: ჩვამასებრნი, ვარხვისებრნი, რეგვენასებრნი, ფრეგატისებრნი და ფაეტონისებრნი, ხოლო თანამედროვე კლასიფიკაციით (2015) — ყანჩისებრნი, ვეშაპთავა ყანჩისებრნი, ვარხვისებრნი, თავჩაქუჩა ყანჩისებრნი და ივეოსისებრნი. საქართველოში გვხვდება ჩვამასებრთა ოჯახის 2 სახეობა: დიდი და მცირე ჩვამა, მიმოფრენის დროს კი — ვარხვისებრთა ოჯახის 2 სახეობა: ხუჭუჭა და ვარდისფერი ვარხვი. კუტუბიძე მ., ქართული საბჭოთა ენციკლოპედია, ტ. 7, თბ., 1984. — გვ. 454. ↑ IOC World Bird List, Storks, ibis & herons. sfn error: no target: CITEREFIOC_World_Bird_List (help) ↑ IOC World Bird List, Hamerkop, Shoebill, pelicans, boobies & cormorants. sfn error: no target: CITEREFIOC_World_Bird_List (help)
ნიჩბისი

ნიჩბისი — ისტორიული სოფელი საქართველოში, მცხეთის მუნიციპალიტეტის ტერიტორიაზე. სოფლის ტერიტორიაზე აღმოჩენილია ნიჩბისის განძი. ამჟამად ნიჩბისის ადმინისტრაციულ ერთეულში შედიან სოფლები: ახალი ნიჩბისი, ზემო ნიჩბისი, ქვემო ნიჩბისი და სასხორი. ნიჩბისი მცხეთასთან და მეჯვრისხევთან ერთად მეჭურჭლეობის კერა იყო. პირველად სოფელი იხსენიება გიორგი მეორის სიგელში. ნიჩბისი მიეკუთვნებოდა შიომღვიმის მონასტერს. 1615 წელს მეფე ლუარსაბ მეორემ ნიჩბისი გადასცა ციციშვილების საგვარეულოს წარმომადგენლებს მერაბ და ქაიხოსრო ციციშვილებს, რომლებმაც სოფლის ტერიტორიაზე საცხოვრებელი ციხე-დარბაზი აიშენეს. ნიჩბისი მნიშვნელოვნად დაზიანდა XVIII საუკუნეში ლეკიანობის დროს. XX საუკუნის დასაწყისში ნიჩბისის სასოფლო საზოგადოებაში ცხოვრობდა 400-500 კომლი. საზოგადოებაში შედიოდა შემდეგი სოფლები: ძეგვი, სასხორი, ქვემო ნიჩბისი, ზემო ნიჩბისი, ხეკორძი, ნატბეური, სათოვლე, ახალსოფელი, ზეუბანი. ნიჩბისის საზოგადოება საკმაოდ ღარიბი იყო, მიწები ეკუთვნოდა თავადაზნაურობას. ქართული საბჭოთა ენციკლოპედია, ტ. 7, თბ., 1984. — გვ. 454. ↑ გაზეთი „კვალი“ N29 გვ. 8[მკვდარი ბმული] 15 ივლისი, 1901
რელიგიური სიონიზმი

რელიგიური სიონიზმი (ებრ. ציונות דתית) — თანამედროვე მოძრაობა ორთოდოქსულ იუდაიზმში, შეიქმნა 1850 წელს კალიშერ ცვის მიერ და შემდეგ დამუშავდა აბრაამ ივხაკ კუკის მიერ. XX საუკუნის მეორე ნახევარში მოძრაობის მთავარი იდეოლოგები იყვნენ აბრაამ ივხაკ კუკი და იოოსებ-დოვ სოლოვეიჩიკი ბნეი აკივა — ახალგაზრდათა სიონისტური მოძრაობა. მაქანაიმი
ბნეი აკივა

ბნეი აკივა (ებრ. בני עקיבא), დაფუძნდა 1929 წელს პალესტინის ბრიტანული მანდატის ტერიტორიაზე. დღესდღეობით არის უდიდესი სიონისტური მოძრაობა მსოფლიოში. იგი ეწევა საქმიანობას მთელ მსოფლიოში, მასში 125,000 წევრია მსოფლიოს 33 ქვეყნიდან. მას 76,000 წევრი ჰყავს ისრაელშიდა 54, 000 მსოფლიოში. ბნეი აქიბას დანაყოფებეს ჰქვიათ 'סניפים' (სნიფ), ხოლო დანაყოფებს ასაკის მიხედვით ჰქვია 'שבט' (შევეტ), ”ტომი.”
ტამრა

ტამრა (არაბ. طمرة, ებრ. טַמְרָה ან תַמְרָה) — არაბებით დასახლებული ქალაქი ისრაელის ჩრდილოეთ რაიონში. 5კმ-ით ჩრდილოეთით ქალაქ შფარამიდან და 20კმ-ით აღმოსავლეთით აქოდან. სახელი „ტამრა“ არაბულად ფინიკის პალმას ნიშნავს. ქალაქის ეს სახელწოდება საერთოა მთელ არაბულ სამყაროში. ↑ 1.0 1.1 1.2 https://www.wikidata.org/wiki/Q168176
ნიჩბისის განძი

ნიჩბისის განძი — XII-XIII საუკუნეების სპილენძის განძი, აღმოჩნდა 1961 წელს სოფელ ნიჩბისში (მცხეთის მუნიციპალიტეტი). განძის შემადგენლობაში ქართული მონეტების (1426 ცალი) გარდა მცირე რაოდენობით (34 ცალი) იყო შიურვანდული, ილდეღიზიდური და დარუბანდული მონეტები. ნიჩბისის განძის ქართული მონეტები მოჭრილია მეფეების დემეტრე I-ის (1125-1156), გიორგი III-ის (1156-1184), გიორგისა და თამარის (1178-1184), თამარის (1184-1213), ლაშა-გიორგის (1213-1223) სახელით. ნიჩბისის განძის 158 ქართული მონეტის ზუსტი ატრიბუცია ვერ დადგინდა. განძი დაფლულია რუსუდანის მეფობის დროს, სავარაუდოა 1222-1226 წლებში. Капанадзе Д. Г., Клад монет XII-XIII вв. из сел Ничбиси, «ს. ჯანაშიას სახელობის საქართველოს სახელმწიფო მუზეუმის მოამბე», 1969, ტ. 28в; დუნდუა გ., ქართული საბჭოთა ენციკლოპედია, ტ. 7, თბ., 1984. — გვ. 454.
ნიჩბისის სერი

ნიჩბისის სერი — ქედი საქართველოში, მცხეთის მუნიციპალიტეტში. წარმოადგენს თრიალეთის ქედის ჩრდილოეთ განშტოებას, მდინარე მტკვრის მარჯვენა შენაკადების — ხეკორძულისა და ნიჩბისისწყლის წყალგამყოფს. იწყება ნატბეურის მთიდან (1560 მ) და მთავრდება ჩრდილოეთით ზღვის დონიდან 632,5 მ სიმაღლის მაღლობით. აგებულია პალეოცენური და შუაეოცენური ტუფ-ბრექჩიებით, ტუფ-ქვიშაქვებით, ანდეზიტური ტუფ-ბრექჩიებით, კონგლომერატებით, ქვიშაქვებით და თიხებით, აგრეთვე ზედაცარცული კირქვებით, მერგელებითა და ფერადი თიხებით. კალთები ძლიერ დახრილია, შემოსილია ფართოფოთლოვანი ტყით (მუხნარი, მუხნარ-რცხილნარი, წიფლნარი), სამხრეთი მონაკვეთი — ჯაგრცხილნარითა და ჯაგეკლიანი ბუჩქნარით. ნიჩბისის სერის ძირას გაშენებულია სოფლები ქვემო ნიჩბისი და სასხორი. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 127. ↑ დავით უკლება, ქართული საბჭოთა ენციკლოპედია, ტ. 7, თბ., 1984. — გვ. 454.
ნიჩბისისწყალი

ნიჩბისისწყალი, ნიჩბურა — მდინარე საქართველოში, მცხეთის მუნიციპალიტეტში, თრიალეთის ქედის ჩრდილოეთ კალთაზე, მტკვრის მარჯვენა შენაკადი სოფელ ახალ ნიჩბისთან. სიგრძე 15 კმ, აუზის ფართობი 30 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. წყლის საშუალო წლიური ხარჯი 0,19 მ³/წმ. იყენებენ სარწყავად. ვიკისაწყობში არის გვერდი თემაზე: ნიჩბისისწყალი აფხაზავა ი., ქართული საბჭოთა ენციკლოპედია, ტ. 7, თბ., 1984. — გვ. 454.
ბათ-იამი

ბათ-იამი — ქალაქი ისრაელში, თელ-ავივის რაიონში, ხმელთაშუა ზღვის სანაპიროზე. იაფოდან სამხრეთით. ესაზღვრება ქალაქები ხოლონი და თელ-ავივი. წარმოადგენს თელ-ავივის ქალაქ-თანამგზავრს. მოსახლეობის უმეტესობას წარმოადგენენ რეპატრიანტები დსთ-დან, რუმინეთიდან და ჩრდილოეთი აფრიკიდან. ქალაქი დაარსდა 1926 წელს. მისი თავდაპირველი სახელწოდება იყო ბაით-ვა-განი ("სახლი და ბაღი"). მოსახლეობის რიცხვი განსაკუთრებით გაიზარდა 30-იან წლებში გერმანიიდან ლტოლვილი ებრაელების ხარჯზე. 1936 წელს ქალაქმა მიიღო თანამედროვე სახელწოდება. 1950-იან წლებში ბათ-იამში დასახლდა რუმინეთიდან და ჩრდილოეთი აფრიკიდან რეპატრირებულთა საკმაოდ დიდი არმია. 1958 წელს მიიღო ქალაქის სტატუსი. ვიკისაწყობში არის გვერდი თემაზე: ბათ-იამი Official website Surfing in Bat-Yam[მკვდარი ბმული] ↑ ראשי עיר לדורותיהם ↑ http://www.geopostcodes.com/Bat_Yam
ნიჭი (მრავალმნიშვნელოვანი)

ნიჭი შეიძლება აღნიშნავდეს: ნიჭი - პიროვნების ინდივიდუალური თავისებურება ნიჭი - საბოძვარი ძველ საქართველოში
სეისმონასტია

სეისმონასტია (სეისმო... და ნასტია) — მცენარის ორგანოთა მოძრაობები შეხებისა და შერხევის საპასუხოდ. მკვეთრად აქვს გამოხატული მორცხვი მიმოზის ფოთლებს, აგრეთვე ბევრი მცენარის (ღიღილოს, კოწახურის) მტვრიანის ძაფებს (მათი შეკუმშვა და გადაღუნვა). შეკუმშვით მოძრაობას საფუძვლად უდევს ქსოვილთა ელექტროფიზიოლოგიური მდგომარეობის ცვლილება. ქართული საბჭოთა ენციკლოპედია, ტ. 9, თბ., 1985. — გვ. 271.
ნიჭი (სამართალი)

ნიჭი — საჩუქარი, საბოძვარი ძველ საქართველოში. სულხან-საბა ორბელიანის განმარტებით, ნიჭი „უფალთა მიერ საბოძვარს“, „უაღრესისაგან უდარესის მინაცემს“ წარმოადგენდა. ჩუქებას ბოძებას აღნიშნავდა „ნიჭება“, „მინიჭება“, „მონიჭება“, გაჩუქებას — „განიჭება“, მბოძებელს — „მომნიჭებელი“ და ა. შ. ბექას და აღბუღას სამართალში (მუხლი 34) საქორწილო შესაწევრის მნიშვნელობით იხსენიება სანიჭარი, რომელიც გვიანობამდე შემორჩა მესხეთ-ჯავახეთის ეთნოგრაფიულ ყოფაში. ფუტკარაძე ი., ქართული ვალდებულებითი სამართლის ისტორიის ნარკვევები, თბ., 1976, გვ. 12-15; ხოსიტაშვილი ს., ქორწინების წესები მესხეთ-ჯავახეთში, კრ.: მასალები მესხეთ-ჯავახეთის ეთნოგრაფიული შესწავლისათვის, თბ., 1972, გვ. 187-188; ჯავახიშვილი ივ., ქართული სამართლის ისტორია, წგნ., 2, ნაკვ. 2, ტფ., 1929; ფუტკარაძე ი., ქსე, ტ. 7, გვ. 455, თბ., 1984
ნობა

ნობა — ძველი ქართული ჩასაბერი საკრავი. საბას განმარტებით, ნობა ჩასაბერი საკრავიც არის და დასარტყმელიც. ნიკოლოზ ჩუბინაშვილის ლექსიკონში ნობა ბუკის სინონიმადაა მიჩნეული. ძველ ქართულ მწერლობაში (მაგ., ვეფხისტყაოსანში, იოსებ ზილიხანიანში) დაბდაბი (იგივე დაფდაფი), ნობა და ბუკი სხვადასხვა საკრავებად იხსენიება. ქართული საბჭოთა ენციკლოპედია, ტ. 7, თბ., 1984. — გვ. 455.
სეკვოია

სეკვოია (Sequoia) — მარადმწვანე წიწვოვანი ხეების გვარი ტაქსოდიუმისებრთა ოჯახისა. ერთადერთი თანამედროვე სახეობა — მარადმწვანე სეკვოია (Sequoia sempervirens) — მაღალი, (სიმაღლე 110 მ, დიამეტრი 5-8 მ-მდე) ერთსახლიანი ხეა. გაშლილი და ლამაზი ვარჯი აქვს. ბრტყელ წიწვებს ქვევიდან ორი თეთრი ზოლი გასდევს და ტოტებზე ორმხრივადაა გაწყობილი. ველურად იზრდება კალიფორნიასა და სამხრეთ ორეგონის მთებში, სადაც ქმნის ტყეებს. დეკორატიული მცენარეა. მოშნებულია ბაღ-პარკებში დასავლეთი ევროპის სამხრეთ ნაწილში. (საქართველოში — სოხუმი, ბათუმი, ზუგდიდი, ქუთაისი, წინანდალი და სხვაგან). სწრაფმზარდია. ცოცხლობს 2000 წელზე მეტს. ნამარხი სეკვოია ნაპოვნია ევროპასა და აზიაში. აბაშიძე ი., ქართული საბჭოთა ენციკლოპედია, ტ. 9, თბ., 1985. — გვ. 273. Most Complete & Current Tallest Redwoods List Sponsored by the Tall Trees Club Gymnosperm Database - Sequoia sempervirens champions US National Park Service დაარქივებული 2006-07-11 საიტზე Wayback Machine. About the Trees Humboldt Redwoods State Park (CA) Humboldt Redwoods Interpretive Association Muir Woods National Monument
გივათაიმი

გივათაიმი (ებრ. גִּבְעָתַיִם — „ორი ბორცვი“) — ქალაქი ისრაელში, თელ-ავივის რაიონში, შედის გუშ-დანის აგლომერაციაში. დაარსდა 1922 წელს, ქალაქის სტატუსი მიიღო 1959 წელს. 2004 წლის მონაცემებით მოსახლეობის რაოდენობაა - 47 900 ადამიანი. უმეტესობა ევროპიდან გადასახლებული ებრაელები არიან. ცხოვრების დონე ერთ-ერთი მაღალია ისრაელის მასშტაბით. გივათაიმს ჰყავს შემდეგი დამეგობრებული ქალაქები: სფინტუ-გეორგე ორადია არადი ჩატანუგა ხარბინი ვაცი ესლინგენი-ნეკარზე ოფიციალური საიტი დაარქივებული 2017-10-01 საიტზე Wayback Machine. ↑ Givatayim. Harbin.gov.cn (2007-03-15). დაარქივებულია ორიგინალიდან — 2009-03-03. ციტირების თარიღი: 2008-10-18.
ორ-იეჰუდა

ორ-იეჰუდა — ქალაქი ისრაელში, თელ-ავივის რაიონში, იმ ადგილას სადაც მდებარეობდა ბიბლიური დასახლება კფარ-ონო. დაარსდა 1949 წელს, როგორც ჩრდილოეთ აფრიკიდან რეპატრირებულთა ბანაკი, ქალაქის სტატუსი მიიღო 1988 წელს. Official website დაარქივებული 2009-02-01 საიტზე Wayback Machine.
თეოდორ ჰოისი

თეოდორ ჰოისი (გერმ. Theodor Heuss; დ. 31 იანვარი, 1884, ბრაკენჰაიმი, ბადენ-ვიურტემბერგი — გ. 12 დეკემბერი, 1963, შტუტგარტი) — გერმანელი პოლიტოლოგი და ჟურნალისტი, გერმანიის პირველი ბუნდესპრეზიდენტი 1949–1959 წლებში. ენციკლოპედია „ბრიტანიკა“ ვიკისაწყობში არის გვერდი თემაზე: თეოდორ ჰოისი
გეირ სკეიე

გერი სკეიე (ნორვ. Geir Skeie; დ. 2 ივლისი, 1980, ფიტიარი) — ნორვეგიელი შეფი, 2008 წლის ევროპის ბოკუზ დ'ორისა და 2009 წლის ბოკუზ დ'ორის მსოფლიო ფინალის გამარჯვებული. სკეიე შეფ-მზარეულია მათუსეტ მიდტასენ სოლვოლდში, სანდეფიორდი, რომელსაც 1997 წლის ბრინაჯოს ბოკუზის მედალისტი ოდ ივარ სოლვოლდი ფლობს. მანამ სკეიე მუშაობდა ლე კანარში, სოლსიდენსა და პალას გრილში, ოსლოში, და სკარსნუტენ ჰოტელში, ჰემსედალი. სკეიემა ბოკუზ დ'ორისთვის მზადება 1993 წლიდან დაიწყო, როდესაც ბენტ სტიანსენს უყურა ინგრიდ ესპელიდ ჰოვიგის სატელევიზიო გადაცემაში, სადაც ის ამ პრესტიჟული კულინარული კონკურსის პირველი ნორვეგიელი გამარჯვებული გახდა. ამ მიზნის მისაღწევად ის 15 წელი ემზადებოდა, ბოლო ორი წელი კი გამარჯვებული რეცეპტის დახვეწას მოანდომა. 2009 წლის სხვა ფინალისტთაგან განსხვავებით, რომლებიც მათი ბოლო მზადებისთვის ლიონში დაბინავდნენ, სკეიემ დიდი ნახევარტრაილერი დაიქირავა მასში დამონტაჟებული სავარჯიშო სამზარეულოთი. მას წვრთნიდა ოდ ივარ სოლვოლდი, ხოლო ასისტენტად ადრიან ლოვოლდი ჰყავდა. კონკურსის შემდეგ სკეიემ განაცხადა, რომ მისი შედეგით 90%-ის იყო კმაყოფილი. ოქროს მედალი მიღწეულ იქნა 1020 ქულით. ვერცხლის მედალოსანმა შვედმა იონას ლუნდგრენმა 994 ქულა მიიღო. Geir Skeie official site დაარქივებული 2021-01-25 საიტზე Wayback Machine. (ნორვეგიული)
აზორი

აზორი — დაბა ისრაელში, თელ-ავივიდან დაშორებულია 2 კილომეტრით. მოსახლეობა 10400 ადამიანი. აზორში არის სტადიონი, კლუბი, მუზეუმი, ძველი ციხე-სიმაგრის ნანგრევები. დაარსდა 1948 წელს არაბული სოფლის იაზრის ადგილას, რომელმაც არსებობა შეწყვიტა დამოუკიდებლობისათვის ომის დროს. ინფრასტრუქტურულად მჭიდროდაა დაკავშირებული ქალაქ ხოლონთან.
ჰაინრიხ ლიუბკე

ჰაინრიხ ლიუბკე (გერმ.: Heinrich Lübke) (დ. 14 ოქტომბერი, 1894, ენკჰაუზენი, ჩრდილოეთ რაინ-ვესტფალია — გ. 6 აპრილი, 1972, ბონი) — გერმანელი პოლიტიკური მოღვაწე, გერმანიის რიგით მეორე და ერთადერთი კათოლიკე ბუნდესპრეზიდენტი 1959-1969 წლებში. ენციკლოპედია „ბრიტანიკა“ ვიკისაწყობში არის გვერდი თემაზე: ჰაინრიხ ლიუბკე
პინხას პოლონსკი

პინხას პოლონსკი (გვარ-სახელი დაბადებისას — პეტრე ეფიმის ძე პოლონსკი; დ. 11 თებერვალი, 1958, მოსკოვი) — იუდაიზმის ებრაელი მკვლევარი, რუს ებრაელებში იუდაიზმის პოპულარიზატორი, უამრავი წიგნის ავტორი და რედაქტორი, მათემატიკოსი. პინხას პოლონსკი საიტზე Маханаим პინხას პოლონსკი დაარქივებული 2017-02-16 საიტზე Wayback Machine. საიტზე Cursorinfo ↑ 1.0 1.1 1.2 1.3 Czech National Authority Database <a href="https://wikidata.org/wiki/Track:Q13550863"></a>
ცხინვალის რაიონი

ცხინვალის რაიონი — ადმინისტრაციულ-ტერიტორიული ერთეული სსრკ-ში, საქართველოს სსრ-ს, სამხრეთ ოსეთის ავტონომიური ოლქის სამხრეთ ნაწილში. საქართველოს კანონმდებლობით რაიონი გაუქმებულია, მის ტერიტორიაზე კი სამხრეთ ოსეთის დროებითი ადმინისტრაციული ერთეულის ფარგლებში მოქცეულია ქურთისა და ერედვის მუნიციპალიტეტები და ქალაქი ცხინვალი. მარიონეტული დე ფაქტო სამხრეთო ოსეთის რესპუბლიკის ადმინისტრაციულ-ტერიტორიული დაყოფით რაიონი აგრძელებს არსებობას ძველ საზღვრებში. 1917 წლამდე ცხინვალის რაიონი შედიოდა თბილისის გუბერნიის გორის მაზრაში. 1922-1963 წლებში შედიოდა სამხრეთ ოსეთის აო-ში. 1963-1964 წლებში გაუქმებული იყო რაიონის ტერიტორიის ნაწილი შეუერთდა ზნაურის რაიონს, ნაწილი კი - ლენინგორის რაიონს. 1965-1991 წლებში კვლავ იბრუნებს რაიონის სტატუსს და კვლავ სამხრეთ ოსეთის დაქვემდებარებაშია. მისი ფართობი იყო - 981,9 კმ². მის შემადგენლობაში შედიოდა 1 ქალაქი, 12 სასოფლო საბჭო და 139 სოფელი. ადმინისტარაციული ცენტრი იყო ქალაქი ცხინვალი. 1991 წელს 27 აპრილს ცხინვალის რაიონი გაუქმდა და მთლიანად შეუერთდა გორის რაიონს. საქართველოს რესპუბლიკის კანონი ცხინვალისა და ყორნისის რაიონების გაუქმების შესახებ გამსახურდია ზვიად, საქართველოს რესპუბლიკის პრეზიდენტი გაზ. „საქართველოს რესპუბლიკა“ №83 (103) 1991 საქართველოს რესპუბლიკის კანონი ცხინვალისა და ყორნისის რაიონების გაუქმების შესახებ // საქართველოს რესპუბლიკა. - 1991. - 30 აპრილი. - №83 (103). - 1გვ. საქართველოს რესპუბლიკის უზენაესი საბჭო ადგენს: 1. გაუქმდეს ცხინვალის რაიონი და მისი ტერიტორია შეუერთდეს გორის რაიონს. 2. გაუქმდეს ყორნისის რაიონი და მისი ტერიტორია შეუერთდეს ქარელის რაიონს. 3. ამოღებულ იქნეს საქართველოს რესპუბლიკის კონსტიტუციის (ძირითადი კანონის) 71-ე მუხლიდან სიტყვები „ყორნისის“ და „ცხინვალის“. — საქართველოს რესპუბლიკის პრეზიდენტი /ზვიად გამსახურდია/ თბილისი, 1991 წლის 27 აპრილი. ↑ საქართველოს რესპუბლიკის კანონი ცხინვალისა და ყორნისის რაიონების გაუქმების შესახებ, 1991 წლის 27 აპრილი, საქართველოს რესპუბლიკის უზენაესი საბჭოს უწყებები, 4 გვ. 84 1991 წ
გუსტავ ჰაინემანი

გუსტავ ვალტერ ჰაინემანი (გერმ.: Gustav Walter Heinemann) (დ. 21 ივლისი, 1899, შვერინი — გ. 7 ივლისი, 1976, ესენი) — გერმანელი პოლიტიკოსი და სახელმწიფო მოღვაწე, გერმანიის რიგით მესამე ბუნდესპრეზიდენტი 1969-1974 წლებში. Biographisch-Bibliographisches Kirchenlexikon ვიკისაწყობში არის გვერდი თემაზე: გუსტავ ჰაინემანი
ტყლაპივაკე

ტყლაპივაკე — სოფელი საქართველოში, იმერეთის მხარის ზესტაფონის მუნიციპალიტეტში (ქვედა საზანოს თემი). მდებარეობს მდინარე ბუჯას (ყვირილის აუზი) ხეობაში. ზღვის დონიდან 180 მეტრი, ზესტაფონიდან 12 კილომეტრი. 2014 წლის აღწერის მონაცემებით სოფელში ცხოვრობს 1080 ადამიანი. სოფლის ტერიტორია ნაწილი იყო ჭალატყის ნაქალაქარისა, რომელშიც შედიოდნენ სოფლები ჭალატყე, ზოვრეთი, ქვედა საზანო, შიმშილაქედი და ამჟამინდელი თერჯოლის მუნიციპალიტეტის სოფლები: ზედა საზანო და შიმშილაქედი. ლეგენდებში ნაქალაქარი "ბალიასტომად" მოიხსენიება. ქართული საბჭოთა ენციკლოპედია, ტ. 10, თბ., 1986. — გვ. 92. ტყლაპივაკეს რუკა ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფუთი (ზესტაფონის მუნიციპალიტეტი)

ფუთი — სოფელი საქართველოში, იმერეთის მხარის ზესტაფონის მუნიციპალიტეტში, (თემის ცენტრი). მდებარეობს მდინარე ძირულის ხეობაში. ზღვის დონიდან 320 მეტრი, ზესტაფონიდან 9 კილომეტრი. სოფელში არის საჯარო სკოლა. სოფლის ტერიტორიაზე შემორჩენილია VIII საუკუნის წმინდა გიორგის სახელობის ეკლესია და XII საუკუნის ციხე დარბაზი. 2014 წლის აღწერის მონაცემებით სოფელში ცხოვრობს 1564 ადამიანი. სოფელში დაიბადა ნიკოლოზ ჩხეიძე, ქართველი სახელმწიფო და პარტიული მოღვაწე, სოციალ-დემოკრატი, რუსეთის 1917 წლის თებერვალ-მარტის რევოლუციის ერთ-ერთი ლიდერი, საქართველოს დემოკრატიული რესპუბლიკის (1918-1921 წ.) დამფუძნებელი კრების თავმჯდომარე. ფუთშივე დაიბადა ასევე ცნობილი ქართველი მსახიობი უშანგი ჩხეიძე. ქართული საბჭოთა ენციკლოპედია, ტ. 10, თბ., 1986. — გვ. 418. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს განათლებისა და მეცნიერების სამინისტრო. დაარქივებულია ორიგინალიდან — 2011-10-12. ციტირების თარიღი: 2011-09-30. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ქვედა ილემი

ქვედა ილემი — სოფელი საქართველოში, იმერეთის მხარის ზესტაფონის მუნიციპალიტეტში, ილემის თემის ცენტრი (სოფლები: ქვედა ილემი, ზედა ილემი). მდებარეობს მდინარე ძირულის ხეობაში. ზღვის დონიდან 300 მეტრი, ზესტაფონიდან 10 კილომეტრი. სოფელში არის საჯარო სკოლა. 2014 წლის აღწერის მონაცემებით სოფელში ცხოვრობს 525 ადამიანი. მთავარი სტატია: ილემის ეკლესია. სოფელში შემორჩენილია შუა საუკუნეების ეკლესია "შემოქმედი", წმინდა გიორგის სახელობის XIX საუკუნის ეკლესია გორგაძეების უბანში. ეკლესია "შემოქმედი" აშენებულია XI-XII საუკუნეებში. ეკლესია ბაზილიკის ტიპისაა. თაღი დაბჯენილია ოთხ სვეტზე და ოთხ ნახევარსვეტზე. ნაშენია თლილი მოთეთრო ფერის ქვისა და კირისაგან. მისი დასავლეთი კედელი გადაკეთებულია 1899 წელს, როდესაც ეკლესიისათვის გაფართოების მიზნით დასავლეთით შენობა მიუმატებიათ, ძველი ეკლესია საკურთხევლად გაუხდიათ, მიშენებული ნაწილი შუა ეკლესიად, ამავე დროს ტრაპეზი და სამკვეთლოც ახალი გაუმართავთ. ეკლესია მოხატულია, წარწერები მხატვრობას ასომთავრულად აქვს, ეკლესიაში არის საერო პირთა გამოსახულებებიც. ეკლესიას 1993-1998 წლებში ჩაუტარდა რესტავრაცია. ქართული საბჭოთა ენციკლოპედია, ტ. 10, თბ., 1986. — გვ. 509. ბოჭორიძე გ. იმერეთის ისტორიული ძეგლები, გვ. 170-184, თბილისი, 1995 ქვედა ილემის რუკა ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ქვედა კვალითი

ქვედა კვალითი — სოფელი საქართველოში, იმერეთის მხარის ზესტაფონის მუნიციპალიტეტში (კვალითის თემი). მდებარეობს მდინარე ყვირილის მარცხენა მხარეს. ზღვის დონიდან 240 მეტრი, ზესტაფონიდან 4 კილომეტრი. სოფელში არის საჯარო სკოლა. სოფელში შემორჩენილია XIX საუკუნის წმინდა გიორგის სახელობისა და ბარბარეს სახელობის ეკლესიები. სოფელში არის საექიმო ამბულატორია. 2014 წლის აღწერის მონაცემებით სოფელში ცხოვრობს 2561 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 509. ქვედა კვალითის რუკა[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ქვედა კლდეეთი

ქვედა კლდეეთი — სოფელი საქართველოში, იმერეთის მხარის ზესტაფონის მუნიციპალიტეტში (კლდეეთის თემი). მდებარეობს მდინარე აჯამურის (ყვირილის მარცხენა შენაკადი) ხეობაში. ზღვის დონიდან 320 მეტრი, ზესტაფონიდან 4 კილომეტრი. 2014 წლის აღწერის მონაცემებით სოფელში ცხოვრობს 525 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 509. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ქვედა საქარა

ქვედა საქარა — სოფელი საქართველოში, იმერეთის მხარის ზესტაფონის მუნიციპალიტეტში, თემის ცენტრი (სოფლები: არგვეთა, ჭალატყე). მდებარეობს მდინარე ყვირილისა და ჩოლაბურის შუამდინარეთში. ზღვის დონიდან 170 მეტრი, ზესტაფონიდან 4 კილომეტრი. სოფელში არის საჯარო სკოლა. სოფელთან იწყება აჯამეთის სარწყავი არხი, რომელიც სოფელ ახალი სვირის გავლით სოფელ ვარციხისკენ მიემართება. 2014 წლის აღწერის მონაცემებით სოფელში ცხოვრობს 1989 ადამიანი. სოფელში დგას შუა საუკუნეების ორი ეკლესია, მათ შორის ერთი წმინდა სამების სახელობისა. სოფელში დაიბადა ქართველი ფსიქოლოგი დიმიტრი უზნაძე. აქვეა მისი სახლ-მუზეუმი. ქართული საბჭოთა ენციკლოპედია, ტ. 10, თბ., 1986. — გვ. 510. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ვალტერ შეელი

ვალტერ შეელი (გერმ. Walter Scheel; დ. 8 ივლისი 1919, ზოლინგენი, ჩრდილოეთ რაინ-ვესტფალია — გ. 24 აგვისტო, 2016, ბად-კროცინგენი) — გერმანელი პოლიტიკოსი და სახელმწიფო მოღვაწე, გერმანიის რიგით მეოთხე ბუნდესპრეზიდენტი 1974-1979 წლებში. მოკლე ბიოგრაფია (გერმანული) შეელის ბიოგრაფია გერმანიის პრეზიდენტის საიტზე (გერმანული) ვიკისაწყობში არის გვერდი თემაზე: ვალტერ შეელი
ქვედა საწუმბო

ქვედა საწუმბო — სოფელი საქართველოში, იმერეთის მხარის ზესტაფონის მუნიციპალიტეტში (შროშის თემი). მდებარეობს მდინარე ძირულის მარცხენა მხარეს. ზღვის დონიდან 450 მეტრი, ზესტაფონიდან 18 კილომეტრი. სოფელში გადის საქართველოს საავტომობილო მაგისტრალი ს1. 2014 წლის აღწერის მონაცემებით სოფელში ცხოვრობს 318 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 510. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II